****

**BALVU NOVADA PAŠVALDĪBA**

**BALVU NOVADA DOME**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

Balvos

**PIELIKUMS**

Balvu novada Domes

2021. gada 23.decembra

lēmumam (sēdes prot. Nr.\_\_,\_\_\_.§)

**Paskaidrojuma raksts**

**par Balvu novada domes 2021.gada 23.decembra saistošo noteikumu Nr.\_\_\_\_ /2021 „Par Balvu novada pašvaldības līdzfinansējuma apmēru nekustamo īpašumu pieslēgšanai centralizētajam ūdensvadam un sadzīves kanalizācijas sistēmai” projektu**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums |  Ūdenssaimniecības pakalpojumu likuma 6.panta sestā daļa paredz, ka pašvaldības dome var izdot saistošos noteikumus par līdzfinansējumu nekustamā īpašuma pieslēgšanai centralizētajai ūdensapgādes sistēmai vai centralizētajai kanalizācijas sistēmai, nosakot līdzfinansējuma apmēru un tā saņemšanas nosacījumus. Balvu pilsētā, Viļakas pilsētā un Balvu novada pagastos vairākas dzīvojamās ēkas nav pieslēgtas centralizētajai ūdensapgādes sistēmai vai centralizētajai kanalizācijas sistēmai, neskatoties uz to, ka šāds pakalpojums ir pieejams. Nepieslēgšanās ūdensapgādes sistēmai vai centralizētajai kanalizācijas sistēmai iemesls bieži ir līdzekļu trūkums. Izmantojot likumdošanā paredzēto iespēju, pašvaldība ar šo noteikumu pieņemšanu plāno veicināt minētā pakalpojuma pieslēgšanu.  |
| 2. Īss projekta satura izklāsts |  Saistošie noteikumi paredz iespēju personām, kuras nolēmušas veikt sava īpašuma pieslēgumu centralizētajai ūdensapgādes sistēmai vai centralizētajai kanalizācijas sistēmai, saņemt līdzfinansējumu. Noteikumi paredz iedzīvotāju kategoriju prioritāro secību, kādā līdzfinansējums tiek piešķirts un arī citus līdzfinansējuma saņemšanas nosacījumus un kārtību. |
| 3. Informācija par plānoto projekta ietekmi uz pašvaldības budžetu |  Katru gadu pašvaldības budžetā tiek paredzēts finansējums līdzfinansējuma nodrošināšanai.Pašvaldības līdzfinansējuma pieaugums par 25 procentiem.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā |  Šie noteikumi veicinās uzņēmējdarbības vidi, jo tiks veikti papildus pieslēgumi centralizētajai udensapgādes un kanalizācijas ssistēmai. Tas radīs pieprasījumu pēc lielāka pakalpojumu apjoma un palielinās pieprasījumu pēc dažādiem materiāliem. |
| 5. Informācija par administratīvajām procedūrām |  Administratīvās procedūras tiek papildinātas ar jaunām darbībām, kas saistītas ar pieprasījumu līdzfinansējuma saņemšanai izskatīšanu, izvērtēšanu un piešķiršanu. |
| 6. Informācija par konsultācijām ar privātpersonām |  Konsultācijas nav notikušas. |